Laguntza (zerga)

Laguntza ekarpen ekonomiko bat zen, Nafarroako errege-erreginek beren mendekoei eskatzen zietena. Hasieran ohiz kanpoko gastuei aurre egiteko galdegiten bazuten ere, XIV. mendetik aurrera urteroko zerga bilakatu zen. Laurdena edo kuartela ere deitzen zitzaion, Koroak hiru hilean behingo epetan jasotzen zuelako adostutako diru kopurua.

 Historia 
Xanpainako etxeko monarkak hasi ziren laguntzak eskatzen Nafarroako Erresumako biztanleei, XIII. mendean. XIV. mendean, Karlos II.ak eskaera ugari egin zituen. Laguntza horiek ohi ez bezalako eta une jakin bateko zerga kobrantza gisa aurkeztu ziren, eta badaezpadako gertaera haietan erresuma osoak erregeari lagundu behar ziolako hatsapena zuten oinarri, zeren eta erregeak ez baitzeukan soil-soilik bere ondare pribatuaz baliatzerik, ordura arte egina zuen bezala. 

Laguntza emate horretan estamentu guztiek parte hartzen zuten, bai nobleek, bai nekazari xumeenek, estamentu bakoitzaren ahalmenen arabera, nahiz denboraren buruan noble eta elizgizon batzuk diru laguntza horiek ordaintzetik salbuetsiak izan ziren. Zerga horiek, “estatuaren” premiak asetzeko baitziren, hasieran behintzat hiru hilabetero ordaindu behar izaten zitzaizkion Koroari; horregatik zerizten laurdenak. Oro har, suen liburuetan oinarritutako aldez aurreko kalkulu baten arabera finkatzen ziren.  

Betiere, laguntza eskaerak ugarituz joan ziren, eta XIV. mendearen bigarren erdialdean urtero kobratzen ziren. XV. menderako, biztanleriaren arabera kalkulatutako kopuruetan ordaindu behar izaten ziren, herri bakoitzeko biztanle kopuruaren eta beren finantza ahalmenaren arabera, alegia. 

 Erreferentziak 

 Kanpo estekak 

Kategoria:Nafarroako Erresumako historia ekonomikoa
Kategoria:Indargabeturiko zergak